Sekolah Kebangsaan Taman Sutera

Sekolah Kebangsaan Taman Sutera atau nama ringkasnya SETARA , merupakan sebuah Sekolah kebangsaan yang terletak di Jalan Persisiran Sutera, Taman Sutera, Johor Bahru.
Sekolah ini merupakan sekolah pilihan bagi penduduk sekitar Taman Sutera, Taman Perling dan kawasan kampung seperti Kampung Bakar Batu dan Kampung Sungai Perling.
Murid di sekolah ini terdiri daripada pelbagai latar belakang keluarga, bangsa dan budaya serta agama menjadikan sekolah ini amat terbuka dan meraikan setiap perbezaan dengan positif.
Selain itu, sekolah ini juga mempunyai murid orang asli dari suku kaum Seletar. Orang Seletar merupakan satu daripada 18 suku yang membentuk kaum Orang Asli di Malaysia. Mereka tergolong dalam kumpulan Melayu Proto iaitu satu daripada 3 kumpulan utama kaum Orang Asli. Mereka bertutur Bahasa Orang Seletar.
Dengan kepelbagaian bangsa dan budaya serta agama sekolah ini tidak kurangnya dari segi pencapaian samada dalam bidang akademik mahupun ko-akademik.
Kebitaraan sekolah ini adalah dalam Hoki dan Highly Immersive Programme（HIP). Pada tahun 2022, sekolah telah mendapat status sebagai sekolah TS25kohort 7.
Sekolah Kebangsaan Taman Sutera komited untuk terus memberikan pendidikan selaras dengan falsafah pendidikan negara.
Pendidikan di Malaysia adalah suatu usaha berterusan ke arah lebih memperkembangkan potensi individu secara menyeluruh dan bersepadu untuk mewujudkan insan yang seimbang dan harmonis dari segi intelek, rohani, emosi dan jasmani, berdasarkan kepercayaan dan kepatuhan kepada Tuhan.
Usaha ini adalah bagi melahirkan warganegara Malaysia yang berilmu pengetahuan, berketerampilan, berakhlak mulia, bertanggungjawab dan berkeupayaan mencapai kesejahteraan diri, serta memberi sumbangan terhadap keharmonian dan kemakmuran keluarga, masyarakat dan negara
Sekolah Kebangsaan Taman Sutera telah diberi nama sempena nama taman perumahan yang dibina iaitu Taman sutera. Ia dibin di atas Lot Tanah PTD64052 dan mempunyai keluasan 3.5 hektar. Terletak dibahagian selatan Taman Sutera dan jauh dari kesibukan bandar terdekat iaitu Bandar Johor Bahru. Kerja-kerja asas telah dimulakan pada tahun 1998 dan siap sepenuhnya pada awal tahun 2001.
Ia diserahkan oleh pihak Jabatan Kerja Raya (JKR) kepada Kementerian Pendidikan pada 1 Jun 2001.
Secara rasminya, Sekolah Kebangsaan Taman Sutera telah diwarta serta ditubuhkan pada 16 November 2002. Ia mula mengambil murid baru menjelang sesi persekolahan pertama pada 6 Januari 2003. Pada masa tersebut, bilangan tenaga pengajar adalah seramai 19 orang dengan dibantu oleh 2 kakitangan sokongan.
Sekolah Kebangsaan Taman Sutera adalah sebuah sekolah yang mempunyai satu sesi persekolahan di sebelah pagi sahaja. Setakat 20 Februari 2003, jumlah murid yang mendaftar adalah seramai 345 orang dan ditempatkan ke dalam 10 buah kelas yang terdiri daripada murid-murid tahun 1 hingga 5. Kebanyakkan murid-murid adalah terdiri daripada murid yang datang dari sekolah-sekolah berhampiran seperti SK Taman Perling.
Sekolah Kebangsaan Taman Sutera telah berkembang seiring dengan perkembangan waktu. Banyak pencapaian samada dalam bidang akademik mahupun ko-akademik yang telah dicapai.
Murid , guru serta pentadbiran sentiasa bersilih ganti, namun pihak sekolah komited untuk terus memberikan pendidikan selaras dengan falsafah pendidikan negara iaitu, pendidikan di Malaysia adalah suatu usaha berterusan ke arah lebih memperkembangkan potensi individu secara menyeluruh dan bersepadu untuk mewujudkan insan yang seimbang dan harmonis dari segi intelek, rohani, emosi dan jasmani, berdasarkan kepercayaan dan kepatuhan kepada Tuhan.
Usaha ini adalah bagi melahirkan warganegara Malaysia yang berilmu pengetahuan, berketerampilan, berakhlak mulia, bertanggungjawab dan berkeupayaan mencapai kesejahteraan diri, serta memberi sumbangan terhadap keharmonian dan kemakmuran keluarga, masyarakat dan negara.